Uddannelsen for 31 ukrainske landbrugselever på Aalborg Tekniske Skole lever ikke op til reglerne, mener Undervisningsministeriet. Derfor mister skolen støtten til uddannelsen, der nu bliver lukket. 31 ukrainske landbrugselever står pludselig uden udannelse. Samtidig bliver de sandsynligvis bedt om at forlade landet, da deres opholdstilladelse knytter sig til uddannelsen. Det får nu 3F Aalborg til at rette en skarp kritik mod Aalborg Tekniske Skole. - Jeg synes simpelthen det er forrykt, og det er en dårlig måde at behandle sine medmennesker på, siger Lars Mark Jensen, Formand i grøn gruppe hos 3F Aalborg. Skolen erkender, at de har begået en fejl i forbindelse med godkendelse af uddannelsen. - Vi beklager meget at vi ikke kan gennemføre uddannelsen for de 31 ukrainske elever. Vi handlede i god tro, men vi har desværre fortolket ministeriets regler forkert, og derfor ser vi os nødsaget til at stoppe uddannelsen, siger Lars Bregnehøj Hansen, Uddannelseschef ved Aalborg tekniske Skole. Se mere om sagen i TV2/Nord onsdag klokken 19.30

Referat:
31 udenlandske landbrugselever står til at blive smidt ud af landet, fordi Aalborg Tekniske Skole lukker den uddannelse, de er i færd med at tage.